Kinyarwanda: Isuzuma rigamije kugaragaza ibishobora kuba byahumanya amazi  ndetse n’ingamba ziteganyijwe mu kubikosora mu gihe isoko ikemangwa ko ishobora kuba yahumanywa. • gupima ubwiza bw’amazi. mu rwego rwo gusuzuma niba isoko y’amzi iteganyijwe yaba ikwiriye koko kandi ko uburyo buteganyijwe bwo gutunganya amazi aribwo buboneye, birakwiye ko usaba agaragaza ubwiza/ubuziranenge bw’iyo soko. hagomba gufatwa ibipimo by’amazi bigasuzumwa muri laboratwari yemewe. amazi atunganyijwe nayo agomba gufatirwa ibipimo kandi agasuzumwa hakurikijwe impamvu zose zarondowe mu mabwiriza yerekeye amazi meza  kandi raporo ikozwe igashyikirizwa urwego. 3. amakuru yerekeye gutunganya amazi no kuyategura muri iki gice, amakuru ya ngombwa agizwe n’ibintu bikurikira: • igisobanuro n’igishushanyombonera. usaba agomba gusobanura ku buryo burambuye ubwoko bwo gutunganya amazi ndetse n’igishushanyombonera bizifashishwa hamwe n’uburyo bwo kwica udokoko ategetswe gukoresha nk’uburyo bworoheje bukoreshwa mu gutunganya amazi ku byerekeye amasoko yose y’amazi. iyo ibivuye mu isesengura ry’ubwiza bw’amazi bigaragaje ko amabwiriza yose yerekeye amazi meza bishobora kurenga ibipimo byemewe, usaba agomba kwerekana ubushobozi afite kugira ngo uburyo buteganyijwe mu gutunganya amazi bwubahirizwe. usaba agomba kandi gutanga igishushanyo kigaragaza imiterere y’ahantu ndetse n’isano riri hagati ya buri ruganda rwo gutunganya amazi n’aho ruherereye. • ubushobozi bw’igishushanyombonera. usaba agomba kwerekana ibyo yagendeyeho mu kugena cyangwa ubundi buryo azifashisha mu nganda zizatunganya amazi ndetse n’ubushobozi buteganyijwe butegerejwe kuri ibyo bishushanyombonera. ku byerekeye amazi y’ikuzimu, umusaruro w’amazi ateganya kubona ugomba kubarwa ku buryo bucishirije. • ibikoresho by’ubutabire byifashishwa mu gutunganya amazi. ubwoko bw’ibikoresho by’ubutabire biteganyijwe kwifashishwa, ingano yabyo n’uburyo bwo kwifashisha ibikomoka ku butabire bigomba gusobanurwa muri iki gice kandi usaba agomba kwerekana ko ibikomoka ku butabire byose yifashishije mu gutunganya amazi byubahirije amabwiriza y’ubuziranenge akurikizwa mu gihugu. • ibikoresho byo kwica udukoko twa mikorobe.  kubera ko kwica udukoko twa mikorobe ari bwo buryo bw’ingenzi kurusha ubundi mu gutunganya amazi cyane cyane ku masoko menshi y’amazi, usaba agomba gutanga amakuru arambuye ku bikoresho ateganya kuzifashisha mu kwica udukoko twa mikorobe, harimo ibikoresho azifashisha, inshuro agomba gutunganya amazi, umwanda ushobora gusigaramo, igihe abikorerea, n’imibare igaragazwa n’imashini /ct values, n’ibindi. •kubika amazi: usaba agomba kubasha kugaragaza ubushobozi bw’ibigega byo kubikamo amazi yatunganyirijwe mu ruganda rutunganya amazi ndetse n’ikindi kigega icyo aricyo cyose cyo kubikamo amazi igihe gihari. umucuruzi agomba kandi gutanga amakuru ku bikoresho byifashishijwe mu kubaka ububiko bw’amazi. 4. amakuru yerekeye uburyo bwo gukwirakwiza amazi muri iki gice, usaba yerekana ibintu bikurikira: • aho imashini zisunika amazi ziherereye: uretse ikarita rusange isabwa hakurikijwe amakuru rusange agomba gutangwa, usaba azategura ikarita yerekana aho imashini zose zo gusunika amazi ziherereye, ibigega byo kubikamo ayo mazi, imiyoboro, ahafatirwa amazi yo kuzimya inkongi y’umuriro, aho bafungira amazi n’aho bafungurira amazi yakoreshejwe. • imiyoboro y’amazi. usaba agomba kwerekana aho imiyoboro iherereye, uko ingana, uburebure bwayo, ubujyakuzimu bwayo n’ubwoko bw’ibikoresho yifashishije cyangwa azifashisha ku miyoboro yose yo gutwara amazi no kuyakwirakwiza. hagomba kugaragazwa ubwirinzi bwihariye no kubusobanura, cyane cyane igihe amazi yambukiranya za ruhurura. imihanda, ibiraro (amateme), n’ibindi… official gazette n°20bis of 14/05/2018
English: N⁰ products 1. automobile and truck air conditioning units (whether incorporated in vehicles or not) 2. domestic and commercial refrigeration and air conditioning/heat pump equipment, • refrigerators • freezers • dehumidifiers • water coolers and gas liquefaction system • ice machines • air conditioning and heat pump units 3. • aerosolproducts, except medical aerosols • food products • paints and varnishes, prepared water pigments, dyes • perfumery, cosmetic and toilet preparations • tensioactive preparations • surfaces treatmentpreparations • lubrication preparations • maintenance products • inflammable products • pesticides, rodenticides, fungicides, herbicides • polishingproducts official gazette nº special of 16/02/2021